Úrvalsvísitala Kauphallar Íslands , OMXI 10 , hækkaði um 1,55% í tæplega 2,1 milljarða viðskiptum dagsins og stendur nú í 1630,3 stigum . Alls hækkaði hlutabréfaverð 8 félaga í dag , 6 þeirra stóðu í stað á meðan gengi 5 þeirra lækkaði . Mest hækkun var á gengi bréfa Icelandair Group sem hækkuðu um 11,09% í 101 milljóna viðskiptum en hlutabréfaverðið hafði hækkað um tæplega 18% í fyrstu viðskiptum dagsins . Hækkunin kom í kjölfarið á jákvæðri afkomuviðvörun sem félagið sendi frá sér í gær þar sem afkomuspá félagsins var hækkuð úr bilinu 70 - 90 milljón dollara rekstrartapi ( EBIT ) í 35 - 55 milljóna rekstrartap . Var þetta í fyrsta sinn í um 2 ár sem Icelandair hækkar afkomuspá sína . Þá hækkuðu bréf Skeljungs hækkuðu um 1,37% í 153 milljóna króna viðskiptum auk þess sem bréf Arion banka hækkuðu um 0,98% í 222 milljóna viðskiptum . Bréf Eikar fasteignafélags lækkuðu um 0,65% í 84 milljóna viðskiptum og þá lækkuðu bréf Kviku banka um 0,64% í 21 milljóna viðskiptum Mest velta var með bréf Marel sem hækkuðu um 2,11% í 849 milljóna viðskiptum . Flest viðskipti voru hins vegar með bréf Icelandair Group eða 40 talsins á meðan næst flest voru með bréf Marel eða 19 .